b'\n_START_ARTICLE_\nGeorg Friedrich Treitschke\n_START_PARAGRAPH_\nGeorg Friedrich Treitschke (29. elokuuta 1776 Leipzig, Saksa \xe2\x80\x93 4. kes\xc3\xa4kuuta 1842 Wien, It\xc3\xa4valta) oli saksalainen s\xc3\xa4velt\xc3\xa4j\xc3\xa4, k\xc3\xa4\xc3\xa4nt\xc3\xa4j\xc3\xa4 ja entomologi._NEWLINE_Georg Friedrich Treitschken vanhemmat olivat Daniel Friedrich ja Clara Laurentia Treitschke. Georg Friedrich Treitschke pyrki aluksi is\xc3\xa4ns\xc3\xa4 tavoin kaupalliselle alalle ja muutti Sveitsiin sit\xc3\xa4 opiskelemaan vuonna 1793. Sveitsiss\xc3\xa4 Treitschke kiinnostus musiikkiin ja runouteen vahvistui ja h\xc3\xa4n yst\xc3\xa4vystyi runoilija Johann Georg Gessnerin kanssa. Vuonna 1797 Treitschke palasi Leipzigiin toimiakseen kaupallisella alalla, mutta is\xc3\xa4n kuoltua kahta vuotta my\xc3\xb6hemmin Treitschke omistautui taiteelle. S\xc3\xa4velt\xc3\xa4misen ohella Treitschke toimi my\xc3\xb6s teatterien johtoteht\xc3\xa4viss\xc3\xa4: vuosina 1811\xe2\x80\x931814 h\xc3\xa4n johti Theater an der Wieni\xc3\xa4 ja vuodesta 1814 aina kuolemaansa asti h\xc3\xa4n toimi Wienin valtionoopperan johdossa._NEWLINE_Yst\xc3\xa4vyys n\xc3\xa4yttelij\xc3\xa4n ja entomologin Ferdinand Ochsenheimerin kanssa sai Treitschken kiinnostumaan my\xc3\xb6s hy\xc3\xb6nteisten ker\xc3\xa4\xc3\xa4misest\xc3\xa4 ja tutkimisesta. Treitschke my\xc3\xb6s kirjoitti aiheesta useita julkaisuja._NEWLINE_Treitschke meni naimisiin Wieniss\xc3\xa4 vuonna 1805 tanssija Magdalena de Caron (25. toukokuuta 1788 - 24. elokuuta 1816) kanssa, jonka kanssa Treitschke eli t\xc3\xa4m\xc3\xa4n kuolemaan asti. Heille syntyi avioliitosta kaksi tyt\xc3\xa4rt\xc3\xa4 ja yksi poika.'